Georges-Louis Bouchez

Georges-Louis Bouchez (Frameries, 23 moarte 1986) is e Woalsche polletieker vo de liberoale MR. J' is nu sedert 2019 de voorzitter van die partie. 
 Leevnsloop 
Bouchez is de zeune van e Belgische voader en een Italioansche moeder.  Je studeerde of in 2007 als bachelor in de recht'n an den Université Saint-Louis - Bruxelles en in 2009 als master in de recht'n an de ULB. 

Achter zyn studies giengt ie in 2009 werk'n als adviseur ip 't kabinet van minister Didier Reynders tout 2012. Tusschn 2010 en 2012 wast ie ook assistent recht'n an den Universiteit Noamn en tusschn 2011 en 2015 praktykassistent an den Universiteit van Bergn. Van 2012 tout 2020 werkte Bouchez ook als advocoat, ingeschreevn an de balie van Bergn.

Sedert 2012 is Bouchez gemeinteroadslid in Bergn en je was scheep'n van 2012 tout 2014. Je was Woals parlementslid en lid van 't Parlement van de Fransche Gemeinschap tusschn 2014 en 2016. Je was ook gecoöpteerd senateur tusschn 2019 en 2024. 

Categorie:MR-polletieker
Categorie:Belgische partyvoorzitter
Categorie:Belgisch volksverteegnwoordiger
Categorie:Belgisch senateur
Categorie:Woals parlementslid
Categorie:Belgisch scheepn